Diari Oficial de la Generalitat Valenciana


Sumari del DOGV 5080, del 29-08-2005 (2005/8823)

RESOLUCIÓ de 20 de juliol de 2005, del director general d'Energia, per la qual s'atorga autorització administrativa a Energías Renovables Mediterráneas, SA (Renomar), per a la construcció de la línia elèctrica a 132 kV, entre la subestació ST Torre Miró i la subestació ST Morella, s'aprova el projecte d'execució i es declara en concret la seua utilitat pública (expedients ATLINE/2003/68 i ATLINE/2003/68/12).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5080

Data del DOGV
:   29-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8823


Data del document
:   20-07-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Morella
    * Forcall
    * subministrament d'energia elèctrica
    * empresa privada

RESOLUCIÓ de 20 de juliol de 2005, del director general d'Energia, per la qual s'atorga autorització administrativa a Energías Renovables Mediterráneas, SA (Renomar), per a la construcció de la línia elèctrica a 132 kV, entre la subestació ST Torre Miró i la subestació ST Morella, s'aprova el projecte d'execució i es declara en concret la seua utilitat pública (expedients ATLINE/2003/68 i ATLINE/2003/68/12). [2005/8823]
  
Vistos els expedients amb referències ATLINE/2003/68 i ATLINE/2003/68/12 incoats pel Servici Territorial d'Energia de Castelló, a instància d'Energías Renovables Mediterráneas, SA (Renomar), amb domicili al carrer del Doctor Romagosa, núm. 1, de València, relatius a la sol'licitud d'autorització administrativa, aprovació de projecte firmat per l'enginyer industrial Sr. Gaizka Uliarte Ranea i visat per la demarcació d'Alacant del Col'legi d'Enginyers Superiors Industrials de la Comunitat Valenciana amb data 18 d'octubre de 2004, i declaració d'utilitat pública, en concret, per a la construcció d'una nova línia elèctrica a 132 kV, entre la subestació transformadora ST Torre Miró, i la subestació ST Morella, a la província de Castelló.
  
Vist que l'expedient ATLINE/2003/68, línia elèctrica a 132 kV, simple circuit, ST Torre Miró - ST Morella, va ser sotmés a informació pública per mitjà d'anuncis en el Butlletí Oficial de la Província de Castelló núm. 84, amb data 10.07.03, en el Diari Oficial de la Generalitat Valenciana núm. 4.547, amb data 18.07.03, en el diari de premsa El Periódico Mediterráneo amb data 04.07.03 i per mitjà d'exposició pública en els taulers d'edictes dels ajuntaments afectats.
  
Vist que, de conformitat amb allò que s'ha establit en la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal'lacions d'energia elèctrica, es va remetre a les distintes Administracions, organismes o empreses de servici públic o de servicis d'interés general afectades, amb béns i drets al seu càrrec, separata del projecte a fi que establisquen el condicionat tècnic procedent, pronunciaments que estan en l'expedient.
  
Vist que, de conformitat amb allò que s'ha establit en l'article 131 del citat Reial Decret 1955/2000, es va donar traslladar al sol'licitant dels pronunciaments de les distintes administracions, organismes o empreses de servici públic o de servicis d'interés general afectades, així com les al'legacions de particulars, que van ser degudament contestats pel sol'licitant.
  
Vist que estan en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol'licitant.
  
Vist que per la Resolució de la Direcció General d'Energia de la Conselleria d'Infraestructures i Transport de 6.07.05 es va atorgar autorització administrativa a Renomar per a la instal'lació del parc eòlic denominat Torre Miró que inclou la ST Torre Miró.
  
Vist que el dit parc eòlic forma part la zona 1 del Pla Eòlic de la Comunitat Valenciana, aprovat per l'Acord de 26 de juliol de 2001, del Govern Valencià.
  
Vist que, per mitjà de la Resolució de 21 de setembre de 2004, el director general de Gestió del Medi Natural de la Conselleria de Territori i Habitatge formula la Declaració d'Impacte Ambiental (en avant DIA), per la qual es considera acceptable des del punt de vista ambiental el projecte d'instal'lacions eòliques de la zona 1, del Pla Eòlic de la Comunitat Valenciana, inclòs el sistema d'evacuació elèctrica, amb els condicionaments que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.
  
Vist que amb l'objecte de complir al condicionat imposat per la citada DIA, Renomar va presentar amb data octubre de 2004, davant del Servici Territorial d'Energia de Castelló, l'escrit pel qual se sol'licita continuar la tramitació de l'expedient, al qual adjunta l'annex de modificació del projecte d'execució de la línia elèctrica a 132 kV, ST Torre Miró - ST Morella, firmat per l'enginyer industrial Sr. Gaizka Uliarte Ranea i visat per la demarcació d'Alacant del Col'legi Oficial d'Enginyers Superiors Industrials de la Comunitat Valenciana amb data octubre de 2004, i s'inicia el nou expedient amb referència ATLINE/2003/68/12 i es deixa sense efecte l'antic.
  
Vist que el citat annex de modificació del projecte va ser tramitat amb el número d'expedient ATLINE/2003/68/12 citat i sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 21, de 17 de febrer de 2005, en el Diari Oficial de la Generalitat Valenciana núm. 4.984, de 17 de febrer de 2005, en el diari de premsa Levante de 14 de febrer de 2005, i per mitjà d'exposició en el tauler d'edictes dels ajuntaments afectats, Morella i Forcall, i s'han presentat, en síntesi, les al'legacions següents:
  
- L'Ajuntament de Morella manifesta, a través d'informe del tècnic municipal de 16.05.05 i l'Acord de la Junta de Govern Local d'1.06.05, que se suggerix el trasllat del tram de línia entre la torre T-11 a la T-18, per a no ser visible des de la població de Xiva de Morella i, d'altra banda, se suggerix també el trasllat de la torre T-62 a sòl classificat com a no urbanitzable comú.
  
- L'Ajuntament de Forcall sol'licita l'enterrament de la línia des del suport 49 fins al suport 58, per la proximitat de les línies al municipi i per l'impacte visual d'este. Afig que també haurà d'anar soterrada la línia que trenque l'estètica paisatgística i desfavorisca la compatibilitat amb el turisme i el seu desenvolupament, i s'assenyala com a exemple la vall del riu Calders, el riu Cantavella i la mola de Roc. A més, manifesta, a través d'informe de l'arquitecte municipal de data 19 de gener de 2005, que l'àrea de servitud de la línia pot afectar les instal'lacions agropecuàries en ús i que el seu traçat pot afectar els estudis preliminars de la variant de la carretera Forcall-Morella.
  
Vist que, de conformitat amb allò que s'ha establit en la Llei 54/1997, de 27 de novembre, del Sector Elèctric, i l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal'lacions d'energia elèctrica, es va remetre als ajuntaments de la província de Castelló afectats pel projecte separata de la part d'este als efectes d'establir el condicionat tècnic procedent. En contestació al dit escrit, les entitats locals afectades han informat, en síntesi, el següent:
  
- L'Ajuntament Morella sol'licita, per mitjà de l'informe de l'enginyer municipal, la presentació d'un pla d'emplaçament de la línia elèctrica sobre els plans de planta general del Pla General d'Ordenació Urbana de Morella en què quede perfectament reflectit el traçat en planta sobre els distints tipus de sòl no urbanitzable (protegit o comú). Amb data 13 de juny de 2005, es remet l'Acord de la Junta de Govern Local d'1.06.05, en la qual s'acorda per unanimitat l'emissió d'informe favorable amb les al'legacions indicades en el resultant anterior.
  
- L'Ajuntament de Forcall manifesta, a través d'informe de l'arquitecte municipal, que el traçat de la línia és visible des de la població, que afecta els termes municipals fronterissos de Forcall i Todolella, i es considera que s'ha de tindre en compte l'impacte sobre el paisatge. S'afig que el traçat de la línia pot afectar els estudis preliminars de la variant de la carretera Forcall-Morella. S'afigen a l'informe d'altres consideracions de caràcter urbanístic.
  
Vist que, de conformitat amb allò que s'ha establit en el citat article 131 del Reial Decret 1955/2000, d'1 de desembre, pel qual es regulen les activitats de transport, de distribució, de comercialització i de procediments d'autorització d'instal'lacions d'energia elèctrica, es va remetre, així mateix, separata del projecte tècnic de la línia elèctrica projectada a:
  
- Ministeri de Medi Ambient, Confederació Hidrogràfica de l'Ebre
  
- Red Eléctrica de España
  
- Conselleria d'Infraestructures i Transport, Servici Territorial de Carreteres
  
- Telefónica
  
- Electra del Maestrazgo
  
- Conselleria de Territori i Habitatge, Servici Territorial de Castelló
  
A fi que emeteren el condicionat tècnic procedent que traslladades al sol'licitant totes estes van ser acceptades, resultant tots els pronunciaments favorables per part d'estos organismes.
  
Vist que remeses al sol'licitant les al'legacions expressades i els condicionats presentats per la resta d'afectats pel projecte no mencionats en el paràgraf anterior, perquè prestaren la seua conformitat o formularen les objeccions que estimaren procedents, va manifestar, en síntesi, que:
  
- Quant al pronunciament de l'Ajuntament de Morella, el sol'licitant aporta la documentació requerida, per la qual se sol·licita que es prosseguisca la tramitació de l'expedient.
  
- Quant al pronunciament de l'Ajuntament de Forcall, el sol'licitant es remet al que establix la Declaració d'Impacte Ambiental, i se sol'licita que es prosseguisca la tramitació de l'expedient.
  
Vist que remeses als ajuntaments afectats les contestacions del sol'licitant, amb vista que mostren la seua conformitat o les objeccions a la dita contestació, no s'ha presentat cap pronunciament per part de l'Ajuntament de Morella, i s'entén la seua conformitat amb la contestació al condicionat efectuada pel peticionari.
  
L'Ajuntament de Forcall es reitera en allò que indica l'informe del tècnic municipal, i s'indica que el traçat de la línia és visible des de la població, que presenta un impacte visual alt, que no s'ha minimitzat l'impacte ambiental i que no s'ha tingut en compte la circumstància de l'emplaçament.
  
Vist que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol'licitava un informe sobre l'adaptació del projecte remés al planejament urbanístic d'aplicació i que han presentat els dits informes els dos ajuntaments afectats, Morella i Forcall.
  
Les manifestacions dels citats ens locals han sigut, en síntesi, les següents:
  
- L'Ajuntament de Morella sol'licita per mitjà d'informe de l'enginyer municipal de 7 de març de 2005, la presentació d'un pla d'emplaçament de la línia elèctrica sobre els plans de planta general del Pla General d'Ordenació Urbana de Morella en què quede perfectament reflectit el traçat en planta sobre els distints tipus de sòl no urbanitzable (protegit o comú). Amb data 13 de juny de 2005, es remet l'acord de la Junta de Govern Local, en el qual s'acorda, per unanimitat, l'emissió d'informe favorable amb les al'legacions indicades anteriorment.
  
- L'Ajuntament de Forcall manifesta, per mitjà de l'informe de l'arquitecte municipal de data 19 de gener de 2005, que les obres objecte del projecte es troben en sòl classificat en el Pla de Delimitació del Sòl com a no urbanitzable, que l'àrea de servitud pot afectar les instal'lacions agropecuàries en ús, i s'afig que s'haurà de tramitar la preceptiva autorització prèvia, a més d'altres consideracions de caràcter no urbanístic.
  
Vist que la finalitat que es perseguix amb la construcció d'esta instal'lació és evacuar l'energia produïda en els parcs eòlics de les zones 1 i 2 del Pla Eòlic de la Comunitat Valenciana i reforçar el sistema elèctric.
  
Vist que el projecte presenta un traçat plenament concretat, disposa, entre la seua documentació, dels plans pertinents a escala adequada, està prou detallat i conté una relació concreta i individualitzada dels béns i drets afectats.
  
Vist que el Servici Territorial d'Energia de Castelló, encarregat de la instrucció de l'expedient, ha informat favorablement amb data 23 de novembre de 2004.
  
Atés que el projecte reunix una definició i una concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar estes adequadament.
  
Atés que d'acord amb el que establixen l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal'lacions producció d'energia elèctrica en règim especial, inclosa la connexió, si és procedent, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.
  
Atés que la sol'licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal'lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal'lacions de producció, transport i distribució d'energia elèctrica que són competència de la Generalitat.
  
Atés que esta Direcció General d'Energia és competent per a resoldre la present resolució de conformitat amb l'article article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal'lacions de producció, transport i distribució d'energia elèctrica que són competència de la Generalitat, i a l'article 16 del Decret 118/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer. Atorgar a Energías Renovables Mediterráneas, SA (Renomar), autorització administrativa per a la construcció de la línia elèctrica a 132 kV, entre la subestació ST Torre Miró i la subestació ST Morella, que discorre pels termes municipals de Morella i Forcall, a la província de Castelló, i les característiques principals de la qual són les següents:
  
- Tensió nominal: 132 kV (1a categoria).
  
- Tipologia constructiva: aèria i subterrània.
  
- Freqüència: 50 Hz.
  
TRAM AERI (ST Torre Miró - suport 47 i suport 48 € ST Morella)
  
- Potència màxima que s'ha de transportar: 131 MVA per circuit.
  
- Nombre de circuits: un (ST Torre Miró - suport 47) i dos (suport 48 € ST Morella).
  
- Conductors: alumini-acer tipus (Al-Ac), tipus HAWK de 281,1 mm2 de secció total.
  
- Cables de terra: un, tipus OPGW-14-24, d'acer galvanitzat amb fibra òptica en el seu nucli de 104 mm2 de secció.
  
- Aïllament: constituït per aïllador de compòsit, tant en les cadenes de suspensió com d'amarrament, tipus U120AB132.
  
- Suports: metàl'lics de perfils angulars de costats iguals galvanitzats en calent, d'acer S275JR i S355J2G3, organitzats en forma de gelosia.
  
- Preses de terra: sistema mixt de piques i anell. Dos muntants oposats quedaran units a terra per mitjà d'elèctrodes constituïts per barres d'acer de coure, de 19 mm de diàmetre i 2,00 metres de longitud, connectats als muntants per mitjà de cable de Cu de 50 mm2 de secció. Els altres dos muntants quedaran connectats a terra per mitjà d'un anell format per una vareta de coure soterrada a una profunditat mínima de 0,5 m.
  
- Nombre de suports tram: 65.
  
- Longitud tram aeri: 12.674 m (ST Torre Miró - suport 47) i 5.047 m (suport 48 € ST Morella). Suma tram aeri: 17.721 m.
  
TRAM SUBTERRANI (suport 47-suport 48)
  
- Potència màxima a transportar: 175 MVA per circuit.
  
- Nombre de circuits: dos.
  
- Conductors: tres per circuit d'aïllament sec LA 180 de 400 mm2 Al per a un circuit i LA 280 de 800 mm2 Al per a l'altre circuit, tensió 76/132 kV, aïllament tipus EPR, amb cable de comunicacions per FO dielèctric.
  
- Connexió a terra: connexió a terra de les pantalles del cable en un dels extrems sense encreuament de pantalla.
  
- Longitud tram subterrani: 1.778 m.
  
- Longitud total de la línia:19.499 m.
  
- Pressupost total: 3.532.196,79 euros.
  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Segon. Aprovar el projecte d'execució firmat per l'enginyer industrial Sr. Gaizka Uliarte Ranea i visat per la demarcació d'Alacant del Col'legi d'Enginyers Superiors Industrials de la Comunitat Valenciana amb data octubre de 2004, amb les condicions següents:
  
1. Les obres hauran de realitzar-se d'acord amb el projecte presentat.
  
2. El termini d'execució de l'obra serà de nou mesos des de la notificació de la present resolució. Amb anterioritat a la finalització del dit termini Renomar podrà sol'licitar la seua ampliació per mitjà de sol'licitud motivada davant d'esta Direcció General.
  
3. El titular donarà compte de la terminació de les obres al Servici Territorial d'Energia de Castelló, a l'efecte de reconeixement definitiu i extensió de l'acta de posada en servici.
  
4. Renomar haurà d'observar els preceptes, les mesures i les condicions que s'establisquen en la legislació aplicable a esta infraestructura.
  
A més, s'hauran de complir els condicionaments mediambientals descrits en la Declaració d'Impacte Ambiental de 21 de setembre de 2004, del director general del Gestió del Medi Natural de la Conselleria de Territori i Habitatge.
  
Tercer. Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos a l'efecte de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal'lacions d'energia elèctrica.
  
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal'lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.
  
La present resolució no és definitiva en via administrativa i contra esta es podrà interposar recurs d'alçada davant del secretari autonòmic d'Infraestructures en el termini de un mes, comptador des del dia següent de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de juliol de 2005.- El director general d'Energia: Antonio Cejalvo Lapeña.